วันนี้มา รพ พบคุณเนื่องจากเจ็บคอและโพรงจมูกอักเสบ คุณจ่ายยา และมียาชนิดนึงคือ Farmacef 500mg Cefuroxime Anxet จำนวน 14 เม็ด ทานเช้าเย็น ตามปรกติทานยาคุมกำเนิด เมลิแอน ed 28 เพื่อคุมกำเนิด ต่อเนื่องมาประมาณ 2 ปี สอบถามทางเภสัชที่ช่องจ่ายยาว่ายานี่มีผลต่อการคุมกำเนิดหรือไม่ แจ้งว่ายานี้มีผลน้อยมาก ทานได้ตามปกติ และดิฉันเคยทานยานี้เมื่อเดือน 2,3,4 มาก่อน แต่เนื่องจากมีความกังวลใจ จึงอยากทราบว่ายาแก้อักเสบนี้สามารถทานได้ไหมคะหากทานยาคุมกำเนิดอยู่ หรือยานี่มีผลต่อการคุมกำเนิดแบบเดียวกับ amoxicillin ขอบมากค่ะ
สวัสดีค่ะ ยา Cefuroxime เป็นยาฆ่าเชื้อแบคทีเรียชนิดหนึ่ง ใช้ภายใต้การดูแลของแพทย์เท่านั้น โดยยาตัวดังกล่าวนี้เป็นยาในกลุ่มเดียวกับ amoxicillin แต่ไม่ใช่ตัวเดียวกันจากการสืบค้นของแพทย์พบว่ายาชนิดนี้มีผลต่อประสิทธิภาพของยาคุมกำเนิดได้น้อยมาก ไม่จำเป็นต้องใช้วิธีอื่นๆร่วมในการคุมกำเนิดไปด้วยค่ะ